- Hindi News
- National
- स्कूल बसों में सुरक्षा इंतजाम का किया अवलोकन, कमियां दूर करने के निर्देश
स्कूल बसों में सुरक्षा इंतजाम का किया अवलोकन, कमियां दूर करने के निर्देश
हरियाणाराज्य बाल संरक्षण आयोग की सदस्य दीपा जैन ने हाईकोर्ट के निर्देशानुसार शुक्रवार को जिले के कई प्राइवेट स्कूलों का दौरा किया। उन्होंने इस दौरान स्कूल बसों में सुरक्षा इंतजाम का का जायजा लिया। उन्होंने स्कूल संचालकों को एक माह में बसों की कमियां दूर करने के निर्देश भी दिए।
उन्होंने सरस्वती सीनियर सेकेंडरी स्कूल, सीएल पब्लिक स्कूल, एमएलएसडीएवी पब्लिक स्कूल, बीपीएस पब्लिक स्कूल, आरपीएस पब्लिक स्कूल यदुवंशी स्कूल की बसों का निरीक्षण किया। निरीक्षण में दीपा जैन ने स्कूल संचालकों को हाईकोर्ट के निर्धारित 22 मानकों को पूर्ण करने के दिशा निर्देश दिए।
उन्होंने जिला बाल संरक्षण अधिकारी संदीप सिंह, चेयरपर्सन बाल कल्याण समिति मंजू कौशिक, सचिव क्षेत्रीय यातायात प्राधिकरण से सविंद्र सिंह ट्रैफिक इंचार्ज सावंत सिंह को प्रत्येक माह स्कूल बसों की चेकिंग करें। साथ ही इसकी रिपोर्ट हरियाणा राज्य बाल संरक्षण आयोग का भेजना सुनिश्चित करें। उन्होंने प्राइवेट स्कूलों को एक माह में बसों की कमियां दूर करने के निर्देश भी दिए। उन्होंने कहा कि बस की कमियां दूर नहीं कराने पर उसकी मान्यता भी रद हो सकती है।
ये मानक हैं जरूरी
उन्होंनेबताया कि हाईकोर्ट की सुरक्षित स्कूल वाहन पॉलिसी के तहत सुरक्षा मानकों को स्कूल संचालकों को पूर्ण करना होगा। प्रत्येक स्कूल बस में महिला सहयोगी का होना अनिवार्य है। प्रत्येक बस में चाइल्ड हेल्पलाइन नंबर 1098 रूट चार्ट का होना चाहिए। स्कूल संचालक बस पर ड्राइवर रखते समय उनका आपराधिक रिकार्ड देखे ड्राइविंग लाइसेंस की भी चेक करें और समय-समय पर उनकी ट्रेनिंग भी करवाएं। प्रत्येक बस में सीसीटीवी कैमरे का होना अनिवार्य है तथा तीन महीने का रिकार्ड सुरक्षित रखा जाए। इसके अलावा बस में फर्स्ट एड बॉक्स हाईड्रोलिक दरवाजा होना अनिवार्य है।
नारनौल. स्कूलबस का निरीक्षण करती हरियाणा राज्य बाल संरक्षण आयोग की सदस्य कुमारी दीपा जैन।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva awa_Deva